**Hva er jobbskygging?**

Hensikten med jobbskygging er at elevene skal få praktisk erfaring med yrkeslivet gjennom å følge en voksen person på hans/hennes arbeidsplass gjennom en hel dag. Den voksne skal så langt det er mulig utføre sine arbeidsoppgaver som normalt, slik at elevene får et mest mulig realistisk inntrykk av yrket og arbeidsplassen. Det skal imidlertid være rom for samtale underveis, slik at eleven får ytterligere informasjon om yrket og arbeidsplassen.

Eksempler på temaer som det er naturlig å ta opp i løpet av dagen:

-Hvilke utdanningsveier fører frem til dette yrket/denne jobben?

-Hva kreves av kompetanse, erfaring eller annen bakgrunn?

-Hvilke personlige egenskaper bør man ha for å passe til dette yrket/denne jobben?

I tillegg vil det være naturlig å ta opp spørsmål rundt generelle spilleregler i arbeidslivet som yrkesetikk, arbeidsmoral og ansvar. Elevene har også ofte spørsmål rundt lønnsnivå, generelle arbeidsforhold, etc. Elevene skal gjøre en del forarbeid i forkant av selve jobbskyggingsdagen, og skal også arbeide i etterkant med rapport og presentasjon av sine erfaringer. Kontakt med arbeidslivet er ellers godt forankret i læreplaner for fagfornyelsen, både i den generelle delen og i læreplaner for fagene.

**Jobbskygging på Rognan ungdomsskole:**

På 8. trinn vil vi legge jobbskygging til uke 20, **torsdag 15.mai**

Rapport fra jobbskyggingsdagen

**Navn:**

**Bedriftsnavn:**

**Utdanningsvei:**

Beskriv utdanningsveien til yrket du har skygget. Videregåendelinje, høyere utdanning, erfaring, kunnskap eller annen bakgrunn.



Hvilke personlige egenskaper bør man ha i yrket du har skygget? Hvorfor?



Finn ut om lønn, arbeidstid og generelle arbeidsforhold.



Loggskjema for dagen.

* Loggfør hva som skjer i løpet av dagen.
* Hva du har sett og lært.
* Hva du synes om yrket.